Paġna IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 338(1) tiegħu, Wara li kkunsidraw il-proposta mill-Kummissjoni Ewropea, Wara li l-abbozz tal-att leġislattiv intbagħat lill-parlamenti nazzjonali, B'rispons għal ħtiġijiet ġodda ġewwa l-Unjoni għal statistika dwar il-migrazzjoni u l-protezzjoni internazzjonali, u minħabba l-fatt li l-karatteristiċi tal-migrazzjoni huma soġġetti li jinbidlu malajr, jenħtieġ li jiġi stabbilit qafas li jippermetti rispons rapidu għall-ħtiġijiet li qed jinbidlu fir-rigward tal-istatistika dwar il-migrazzjoni u l-protezzjoni internazzjonali. Sabiex l-Unjoni tingħata appoġġ biex twieġeb b'mod effettiv għall-isfidi li jirriżultaw mill-migrazzjoni u biex tiżviluppa politiki bbażati fuq id-drittijiet tal-bniedem, hemm il-ħtieġa ta' ġbir ta' data dwar il-migrazzjoni u l-protezzjoni internazzjonali fuq bażi subannwali. L-istatistika dwar il-migrazzjoni u l-protezzjoni internazzjonali hija fundamentali għall-istudju, il-formulazzjoni u l-evalwazzjoni ta' firxa wiesgħa ta' politiki, b'mod partikolari fir-rigward tar-risponsi għall-wasla ta' persuni li jkunu qed ifittxu l-protezzjoni fl-Ewropa, bil-għan li jiġu ddefiniti u applikati l-aħjar politiki. L-istatistika dwar il-migrazzjoni u l-protezzjoni internazzjonali hija essenzjali biex tittieħed stima ġenerali tal-movimenti migratorji ġewwa l-Unjoni u biex l-Istati Membri jkunu jistgħu japplikaw sew il-liġi tal-Unjoni f'konformità mad-drittijiet fundamentali kif stabbiliti fil-Karta tad-Drittijiet Fundamentali tal-Unjoni Ewropea ('il-Karta') u fil-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali. Sabiex tkun żgurata l-kwalità u, b'mod partikolari, il-komparabbiltà tad-data pprovduta mill-Istati Membri, u biex jitfasslu stimi ġenerali affidabbli fil-livell tal-Unjoni, id-data użata jenħtieġ li tkun ibbażata fuq l-istess kunċetti, u jenħtieġ li tirreferi għall-istess data jew perijodu ta' referenza. Id-data pprovduta dwar il-migrazzjoni u l-protezzjoni internazzjonali jenħtieġ li tkun konsistenti mal-istatistika rilevanti miġbura skont ir-Regolament (KE) Nru 862/2007. Sabiex tittejjeb l-effiċjenza tal-produzzjoni tal-istatistika, l-awtoritajiet nazzjonali tal-istatistika għandhom id-dritt li jaċċessaw u jużaw, fil-pront u mingħajr ħlas, ir-rekords amministrattivi kollha fis-sistemi amministrattivi pubbliċi tagħhom stess u li jintegraw dawk ir-rekords amministrattivi mal-istatistika sa fejn ikun meħtieġ għall-iżvilupp, il-produzzjoni u d-disseminazzjoni tal-istatistika Ewropea f'konformità mad-dispożizzjonijiet li jikkonċernaw l-aċċess għal, u l-użu u l-integrazzjoni ta' rekords amministrattivi stabbiliti fl-Artikolu 17a tar-Regolament (KE) Nru 223/2009. Meta jiżviluppaw, jipproduċu u jiddisseminaw statistika Ewropea, l-awtoritajiet nazzjonali tal-istatistika u dawk Ewropej u, fejn applikabbli, awtoritajiet rilevanti oħra, jenħtieġ li jqisu l-prinċipji stipulati fil-Kodiċi ta' Prattika tal-Istatistika Ewropea, kif rivedut u aġġornat mill-Kumitat tas-Sistema Ewropea tal-Istatistika fis-16 ta' Novembru 2017. Fil-kamp ta' applikazzjoni tar-Regolament (KE) Nru 862/2007, jenħtieġ li l-Kummissjoni (Eurostat) timmira li tiżgura l-koordinazzjoni tal-ġabriet ta' data li jkunu qed jintużaw mill-aġenziji rilevanti tal-Unjoni u jenħtieġ li, għal dak il-għan, tikkonkludi ftehimiet ta' kooperazzjoni ma' dawk l-aġenziji fil-qafas tal-kompetenza rispettiva tagħhom. Sabiex jintlaħaq l-objettiv tar-Regolament (KE) Nru 862/2007, jenħtieġ li jiġu allokati riżorsi finanzjarji suffiċjenti għall-ġbir, l-analiżi u d-disseminazzjoni ta' statistika Ewropea u nazzjonali, ta' kwalità għolja, dwar il-migrazzjoni u l-protezzjoni internazzjonali. Fejn l-implimentazzjoni tar-Regolament (KE) Nru 862/2007 tkun tirrikjedi adattamenti estensivi lis-sistema nazzjonali tal-istatistika ta' Stat Membru, jenħtieġ li l-Kummissjoni tkun tista', f'każijiet debitament ġustifikati u għal perijodu limitat ta' żmien, tagħti, permezz ta' atti ta' implimentazzjoni, deroga lill-Istat Membru kkonċernat. Tali adattamenti estensivi jistgħu jirriżultaw, b'mod partikolari, mill-ħtieġa li tittejjeb il-puntwalità, li jiġi adattat it-tfassil tal-metodi tal-ġbir tad-data, inkluż l-aċċess għal sorsi amministrattivi, jew li jiġu żviluppati għodod ġodda għall-produzzjoni tad-data. Il-monitoraġġ effettiv tal-applikazzjoni tar-Regolament (KE) Nru 862/2007 jirrikjedi li din tiġi evalwata f'intervalli regolari. Jenħtieġ li l-Kummissjoni tivvaluta bir-reqqa l-istatistika kumpilata skont dak ir-Regolament, kif ukoll il-kwalità u l-puntwalità tal-forniment tagħha, għall-fini tal-preżentazzjoni tar-rapporti lill-Parlament Ewropew u lill-Kunsill. Jenħtieġ li l-Kummissjoni (Eurostat) tikkonsulta mill-qrib mal-atturi kollha involuti fil-ġbir tad-data dwar il-migrazzjoni u l-protezzjoni internazzjonali u mal-utenti ewlenin ta' dik l-istatistika. Minħabba li l-objettiv ta' dan ir-Regolament, jiġifieri li jirrevedi u jikkompleta r-regoli komuni eżistenti għall-ġbir u l-kumpilazzjoni tal-istatistika Ewropea dwar il-migrazzjoni u l-protezzjoni internazzjonali, ma jistax jinkiseb b'mod suffiċjenti mill-Istati Membri, iżda jista' pjuttost, għal raġunijiet ta' armonizzazzjoni u komparabbiltà, jinkiseb aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju ta' sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju tal-proporzjonalità kif stabbilit f'dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-objettiv. Għaldaqstant jenħtieġ li r-Regolament (KE) Nru 862/2007 jiġi emendat kif meħtieġ. Il-Kumitat tas-Sistema Ewropea tal-Istatistika ġie kkonsultat, Ir-Regolament (KE) Nru 862/2007 huwa emendat kif ġej: fl-Artikolu 1, il-punt (c) huwa sostitwit b'dan li ġej: il-proċeduri u l-proċessi amministrattivi u ġudizzjarji fl-Istati Membri relatati mal-immigrazzjoni, mal-għoti ta' permess ta' residenza, maċ-ċittadinanza, mal-ażil u ma' forom oħra ta' protezzjoni internazzjonali, mad-dħul u s-soġġorn illegali, u mar-ritorni."; l-Artikolu 2 huwa emendat kif ġej: il-paragrafu 1 huwa emendat kif ġej: il-punti (j) sa (m) huma sostitwiti b'dawn li ġejjin: 'status ta' refuġjat' tfisser status ta' refuġjat kif definit fil-punt (e) tal-Artikolu 2 tad-Direttiva 2011/95/UE; 'status ta' protezzjoni sussidjarja' tfisser status ta' protezzjoni sussidjarja kif definit fil-punt (g) tal-Artikolu 2 tad-Direttiva 2011/95/UE; il-punti (o) sa (q) huma sostitwiti b'dawn li ġejjin: 'minorenni mhux akkumpanjat' tfisser minuri mhux akkumpanjat kif definit fil-punt (l) tal-Artikolu 2 tad-Direttiva 2011/95/UE; 'ċittadini ta' pajjiż terz miċħuda d-dħul' tfisser ċittadini ta' pajjiżi terzi miċħuda d-dħul fil-fruntiera esterna minħabba li ma jissodisfawx il-kondizzjonijiet kollha ta' dħul stabbiliti fl-Artikolu 6(1) tar-Regolament (UE) 2016/399 u ma jiffurmawx parti minn kwalunkwe waħda mill-kategoriji ta' persuni msemmija fl-Artikolu 6(5) ta' dak ir-Regolament; il-paragrafu 3 jitħassar; l-Artikolu 4 huwa emendat kif ġej: il-paragrafu 1 huwa emendat kif ġej: il-punt (c) tal-ewwel subparagrafu huwa sostitwit b'dan li ġej: fl-ewwel subparagrafu, jiżdiedu l-punti li ġejjin: persuni li jkunu ppreżentaw applikazzjoni għall-protezzjoni internazzjonali jew li jkunu ġew inklużi f'applikazzjoni tali bħala membri tal-familja matul il-perijodu ta' referenza u li jkunu applikaw għall-protezzjoni internazzjonali għall-ewwel darba; persuni li jkunu ppreżentaw applikazzjoni għall-protezzjoni internazzjonali jew li jkunu ġew inklużi f'applikazzjoni tali bħala membri tal-familja matul il-perijodu ta' referenza u li l-applikazzjonijiet tagħhom ikunu ġew ipproċessati skont il-proċedura mgħaġġla prevista fl-Artikolu 31(8) tad-Direttiva 2013/32/UE; persuni li jkunu ppreżentaw applikazzjoni sussegwenti għall-protezzjoni internazzjonali kif imsemmi fl-Artikolu 40 tad-Direttiva 2013/32/UE jew li jkunu ġew inklużi f'applikazzjoni tali bħala membri tal-familja matul il-perijodu ta' referenza; it-tieni subparagrafu huwa sostitwit b'dan li ġej: "L-istatistika taħt il-punti (a) sa (f) għandha tkun imqassma skont l-età u s-sess, skont iċ-ċittadinanza tal-persuni kkonċernati u skont il-minorenni mhux akkumpanjati. Din għandha tkun relatata ma' perijodi ta' referenza ta' xahar kalendarju u għandha tiġi pprovduta lill-Kummissjoni (Eurostat) fi żmien xahrejn minn tmiem ix-xahar ta' referenza. L-ewwel xahar ta' referenza għandu jkun Jannar 2021. L-istatistika taħt il-punt (g) għandha tkun relatata ma' perijodi ta' referenza ta' sena kalendarja waħda u għandha tiġi pprovduta lill-Kummissjoni (Eurostat) fi żmien sitt xhur minn tmiem is-sena ta' referenza. L-ewwel sena ta' referenza għandha tkun l-2021."; il-paragrafu 2 huwa emendat kif ġej: il-punti (b) u (c) tal-ewwel subparagrafu huma sostitwiti b'dawn li ġejjin: persuni koperti minn deċiżjonijiet tal-ewwel istanza, meħuda minn korpi amministrattivi jew ġudizzjarji matul il-perijodu ta' referenza, li jagħtu, jirrevokaw, itemmu jew jiċħdu li jġeddu l-istatus ta' refuġjat; persuni koperti minn deċiżjonijiet tal-ewwel istanza, meħudin minn korpi amministrattivi jew ġudizzjarji matul il-perijodu ta' referenza, li jagħtu, jirrevokaw, itemmu jew jiċħdu li jġeddu l-istatus ta' protezzjoni sussidjarja"; it-tieni subparagrafu huwa sostitwit b'dan li ġej: "Din l-istatistika għandha tkun imqassma skont l-età u s-sess, skont iċ-ċittadinanza tal-persuni kkonċernati u skont il-minorenni mhux akkumpanjati. Din għandha tkun relatata ma' perijodi ta' referenza ta' tliet xhur kalendarji u għandha tiġi pprovduta lill-Kummissjoni (Eurostat) fi żmien xahrejn minn tmiem il-perijodu ta' referenza. L-ewwel perijodu ta' referenza għandu jkun Jannar sa Marzu 2021."; il-paragrafu 3 huwa emendat kif ġej: il-punti (c) u (d) tal-ewwel subparagrafu huma sostitwiti b'dawn li ġejjin: persuni koperti minn deċiżjonijiet finali, meħuda minn korpi amministrattivi jew ġudizzjarji matul il-perijodu ta' referenza, li jagħtu, jirrevokaw, itemmu jew jiċħdu li jġeddu l-istatus ta' refuġjat; persuni koperti minn deċiżjonijiet finali, meħuda minn korpi amministrattivi jew ġudizzjarji matul il-perijodu ta' referenza, li jagħtu, jirrevokaw, itemmu jew jiċħdu li jġeddu l-istatus ta' protezzjoni sussidjarja;"; it-tieni subparagrafu huwa sostitwit b'dan li ġej: "Din l-istatistika għandha tkun imqassma skont l-età u s-sess, skont iċ-ċittadinanza tal-persuni kkonċernati, u, minbarra l-punt (a), skont il-minorenni mhux akkumpanjati. Barra minn hekk, l-istatistika taħt il-punt (g) għandha tkun imqassma skont il-pajjiż ta' residenza u skont it-tip ta' deċiżjoni dwar l-ażil. L-istatistika msemmija fl-ewwel subparagrafu għandha tkun relatata ma' perijodi ta' referenza ta' sena kalendarja waħda u għandha tiġi pprovduta lill-Kummissjoni (Eurostat) fi żmien tliet xhur minn tmiem is-sena ta' referenza. L-ewwel sena ta' referenza għandha tkun l-2021."; il-paragrafu 4 huwa emendat kif ġej: fl-ewwel subparagrafu, jiżdiedu l-punti li ġejjin: in-numru ta' talbiet ta' rieżami għar-riammissjoni jew għat-teħid tal-inkarigu ta' persuna li tfittex l-ażil; id-dispożizzjonijiet li fuqhom huma bbażati t-talbiet imsemmija fil-punt (f); id-deċiżjonijiet meħuda b'rispons għat-talbiet imsemmija fil-punt (f); in-numru ta' trasferimenti li għalihom iwasslu d-deċiżjonijiet imsemmija fil-punt (h)."; it-tieni subparagrafu huwa sostitwit b'dan li ġej: "Din l-istatistika għandha tkun imqassma skont is-sess u skont il-minorenni akkumpanjati u mhux akkumpanjati. Din għandha tkun relatata ma' perijodi ta' referenza ta' sena kalendarja waħda u għandha tiġi pprovduta lill-Kummissjoni (Eurostat) fi żmien tliet xhur minn tmiem is-sena ta' referenza. L-ewwel sena ta' referenza għandha tkun l-2021."; fl-Artikolu 5, il-paragrafu 1 huwa emendat kif ġej: it-tieni subparagrafu huwa sostitwit b'dan li ġej: "L-istatistika taħt il-punt (a) għandha tkun imqassma skont l-Artikolu 14(5) tar-Regolament (UE) 2016/399."; it-tielet subparagrafu huwa sostitwit b'dan li ġej: "L-istatistika taħt il-punt (b) għandha tkun imqassma skont l-età u s-sess, skont iċ-ċittadinanza tal-persuni kkonċernati, skont ir-raġunijiet għall-arrest tagħhom u skont il-post tal-arrest."; l-Artikolu 6 huwa emendat kif ġej: il-paragrafu 1 huwa sostitwit b'dan li ġej: L-Istati Membri għandhom jipprovdu lill-Kummissjoni (Eurostat) bi statistika dwar in-numru ta': permessi ta' residenza maħruġa lil ċittadini ta' pajjiżi terzi, imqassmin kif ġej: permessi maħruġa matul il-perijodu ta' referenza fejn iċ-ċittadin ta' pajjiż terz ikun qed jingħata l-permess li jirrisjedi għall-ewwel darba, imqassmin skont iċ-ċittadinanza, skont ir-raġuni għall-ħruġ tal-permess, skont it-tul tal-validità tal-permess, skont l-età u skont is-sess; permessi maħruġa matul il-perijodu ta' referenza u mogħtija meta ċittadin ta' pajjiż terz jibdel l-istatus tal-immigrazzjoni jew ir-raġuni biex jibqa', imqassmin skont iċ-ċittadinanza, skont ir-raġuni għall-ħruġ tal-permess, skont it-tul tal-validità tal-permess, skont l-età u skont is-sess; permessi validi fi tmiem il-perijodu ta' referenza (in-numru ta' permessi maħruġa, mhux irtirati u mhux skaduti), imqassmin skont iċ-ċittadinanza, skont ir-raġuni għall-ħruġ tal-permess, skont it-tul tal-validità tal-permess, skont l-età u skont is-sess; residenti fit-tul fi tmiem il-perijodu ta' referenza, imqassmin skont iċ-ċittadinanza, skont it-tip ta' status fit-tul, skont l-età u skont is-sess; ċittadini ta' pajjiżi terzi li matul is-sena ta' referenza kisbu permess ta' residenza fit-tul, imqassmin skont l-età u s-sess."; il-paragrafu 3 huwa sostitwit b'dan li ġej: L-istatistika msemmija fil-paragrafu 1 għandha tkun relatata ma' perijodi ta' referenza ta' sena kalendarja waħda u għandha tiġi pprovduta lill-Kummissjoni (Eurostat) fi żmien sitt xhur minn tmiem is-sena ta' referenza. L-ewwel sena ta' referenza għandha tkun l-2021."; l-Artikolu 7 huwa emendat kif ġej: fil-paragrafu 1, il-punt (b) huwa sostitwit b'dan li ġej: in-numru ta' ċittadini ta' pajjiżi terzi li fil-fatt ħallew it-territorju tal-Istat Membru, wara deċiżjoni jew att amministrattiv jew ġudizzjarju, kif imsemmi fil-punt (a), imqassam skont iċ-ċittadinanza tal-persuni ritornati, skont it-tip ta' ritorn u l-assistenza rċevuta, u skont il-pajjiż ta' destinazzjoni."; il-paragrafu 2 huwa sostitwit b'dan li ġej: L-istatistika msemmija fil-paragrafu 1 għandha tkun imqassma skont l-età u s-sess tal-persuna kkonċernata u skont il-minorenni mhux akkumpanjati. Din għandha tkun relatata ma' perijodi ta' referenza ta' tliet xhur kalendarji u għandha tiġi pprovduta lill-Kummissjoni (Eurostat) fi żmien xahrejn minn tmiem il-perijodu ta' referenza. L-ewwel perijodu ta' referenza għandu jkun Jannar sa Marzu 2021."; l-Artikolu 8 jitħassar. l-Artikolu 9 huwa emendat kif ġej: jiddaħħlu l-paragrafi li ġejjin: L-Istati Membri għandhom jieħdu l-miżuri meħtieġa biex jiżguraw il-kwalità tad-data u tal-metadata trasmessi taħt dan ir-Regolament. il-paragrafi 2 sa 5 huma sostitwiti b'dan li ġej: L-Istati Membri għandhom jirrapportaw lill-Kummissjoni (Eurostat), fil-forma ta' rapporti dwar il-kwalità, dwar is-sorsi ta' data użati, ir-raġunijiet għall-għażla ta' dawk is-sorsi, l-effetti tas-sorsi ta' data magħżula fuq il-kwalità tal-istatistika, il-miżuri tekniċi u organizzattivi użati biex tkun żgurata l-protezzjoni tad-data personali u l-metodi ta' stima użati, u għandhom iżommu lill-Kummissjoni (Eurostat) informata bi kwalunkwe tibdil fihom. Fuq it-talba tal-Kummissjoni (Eurostat), l-Istati Membri għandhom jipprovdulha l-kjarifika addizzjonali meħtieġa biex tevalwa l-kwalità tal-informazzjoni statistika. L-Istati Membri għandhom jinfurmaw lill-Kummissjoni (Eurostat) mingħajr dewmien dwar kwalunkwe reviżjoni jew korrezzjoni fl-istatistika provduta taħt dan ir-Regolament, dwar kwalunkwe bidla fil-metodi u s-sorsi ta' data użati, u dwar kwalunkwe informazzjoni rilevanti jew bidla fir-rigward tal-implimentazzjoni ta' dan ir-Regolament li tista' tinfluwenza l-kwalità tad-data trasmessa. Il-Kummissjoni tista' tadotta atti ta' implimentazzjoni: li jistabbilixxu l-arranġamenti prattiċi għal, u l-kontenut ta', ir-rapporti dwar il-kwalità msemmijin fil-paragrafu 2 ta' dan l-Artikolu; fir-rigward tal-miżuri relatati mad-definizzjoni tal-formati adatti għat-trasmissjoni ta' data taħt dan ir-Regolament. L-atti msemmija fil-punt (a) ma għandhomx jimponu piżijiet jew spejjeż addizzjonali sinifikanti fuq l-Istati Membri. Dawk l-atti ta' implimentazzjoni msemmijin f'dan il-paragrafu għandhom jiġu adottati skont il-proċedura ta' eżami msemmija fl-Artikolu 11(2)."; jiddaħħlu l-Artikoli li ġejjin: F'konformità mal-objettivi ta' dan ir-Regolament, il-Kummissjoni (Eurostat) għandha tistabbilixxi studji pilota, li għandhom jitwettqu fuq bażi volontarja mill-Istati Membri, sabiex tiġi ttestjata l-fattibbiltà ta' ġabriet jew tqassimiet ġodda ta' data fil-kamp ta' applikazzjoni ta' dan ir-Regolament, inklużi d-disponibbiltà ta' sorsi adatti ta' data u ta' tekniki adatti ta' produzzjoni, il-kwalità u l-komparabbiltà tal-istatistika u l-ispejjeż u l-piżijiet involuti. L-Istati Membri għandhom, flimkien mal-Kummissjoni (Eurostat), jiżguraw li l-istudji jkunu rappreżentattivi fil-livell tal-Unjoni. Qabel ma jinbeda kull studju pilota speċifiku, il-Kummissjoni (Eurostat) għandha tevalwa jekk l-istatistika l-ġdida tistax tkun ibbażata fuq l-informazzjoni disponibbli fis-sorsi amministrattivi rilevanti fil-livell tal-Unjoni sabiex jiġu armonizzati l-kunċetti użati, fejn possibbli, u sabiex jiġu mminimizzati l-piżijiet addizzjonali fuq l-istituti nazzjonali tal-istatistika u fuq awtoritajiet nazzjonali oħra u biex jittejjeb l-użu tad-data eżistenti f'konformità mal-Artikolu 17a tar-Regolament (KE) Nru 223/2009. Il-Kummissjoni (Eurostat) għandha tqis ukoll il-piż li jirriżulta minn studji pilota oħra li jkunu għaddejjin sabiex tillimita n-numru ta' studji pilota konkurrenti matul l-istess perijodu ta' żmien. L-istudji pilota msemmija f'dan l-Artikolu għandhom ikunu relatati mas-suġġetti li ġejjin: għall-istatistika meħtieġa taħt l-Artikolu 4 komplessivament, tqassim skont ix-xahar li fih tiġi ppreżentata l-applikazzjoni għal protezzjoni internazzjonali; għall-istatistika meħtieġa taħt l-Artikolu 4(1): in-numru ta' persuni li ppreżentaw applikazzjoni għall-protezzjoni internazzjonali jew li ġew inklużi f'applikazzjoni tali bħala membri tal-familja u li: kienu eżentati minn proċedura mgħaġġla jew proċedura fuq il-fruntiera jew li l-applikazzjonijiet tagħhom għall-protezzjoni internazzjonali ġew ipproċessati taħt tali proċedura fuq il-fruntiera; ma kinux reġistrati fil-Eurodac; ippreżentaw evidenza dokumentarja li tista' tgħin fl-istabbiliment tal-identità tagħhom; inżammu f'detenzjoni, imqassmin skont it-tul taż-żmien f'detenzjoni u skont ir-raġunijiet għad-detenzjoni, jew kienu soġġetti għal deċiżjoni jew att amministrattiv jew ġudizzjarju li ordnaw id-detenzjoni tagħhom jew alternattiva għad-detenzjoni, imqassmin skont it-tip ta' alternattiva u skont ix-xahar li fih inħarġu tali deċiżjoni jew att; ibbenefikaw minn assistenza legali mingħajr ħlas; ibbenefikaw minn kondizzjonijiet ta' akkoljenza materjali kif speċifikat taħt il-punt (g) tal-Artikolu 4(1), imqassmin skont l-età, skont is-sess, skont iċ-ċittadinanza u skont minorenni mhux akkumpanjati, u l-possibbiltà li din l-istatistika tkun relatata ma' perijodi ta' referenza ta' xahar; kienu minorenni mhux akkumpanjati li għalihom inħatar rappreżentant, jew kienu minorenni mhux akkumpanjati li ngħataw aċċess għas-sistema tal-edukazzjoni jew kienu minorenni mhux akkumpanjati li tqiegħdu skont l-Artikolu 31(3) tad-Direttiva 2011/95/UE; saritilhom valutazzjoni tal-età, inklużi r-riżultati ta' tali valutazzjonijiet; in-numru medju ta' minorenni mhux akkumpanjati li jkunu ppreżentaw applikazzjoni għal protezzjoni internazzjonali għal kull rappreżentant; għall-istatistika meħtieġa taħt l-Artikolu 4(2) u (3): għall-persuni koperti mill-punt (a) tal-Artikolu 4(2) jew il-punt (b) tal-Artikolu 4(3), tqassim skont id-deċiżjonijiet li ċaħdu applikazzjonijiet għal protezzjoni internazzjonali: bħala inammissibbli, skont ir-raġuni għall-inammissibbiltà; bħala bla bażi; bħala manifestament bla bażi skont il-proċedura regolari, skont ir-raġuni għaċ-ċaħda; bħala manifestament bla bażi skont proċedura mgħaġġla, skont ir-raġuni għaċ-ċaħda u skont ir-raġuni għall-għaġla; minħabba li l-applikant ikun eliġibbli għall-protezzjoni fil-pajjiż ta' oriġini tiegħu jew tagħha; għall-persuni koperti mill-punti (b) u (c) tal-Artikolu 4(2) u l-punti (c) u (d) tal-Artikolu 4(3), tqassim skont deċiżjonijiet dwar il-waqfien jew l-esklużjoni, imqassmin ulterjorment skont ir-raġuni għall-waqfien jew l-esklużjoni; in-numru ta' persuni li fir-rigward tagħhom ittieħdu deċiżjonijiet wara intervista personali; in-numru ta' persuni li fir-rigward tagħhom ittieħdu deċiżjonijiet tal-ewwel istanza jew deċiżjonijiet finali li naqqsu jew irtiraw il-kondizzjonijiet ta' akkoljenza materjali; għall-istatistika meħtieġa taħt l-Artikolu 4(3), it-tul tal-appelli; għall-istatistika meħtieġa taħt l-Artikolu 4(4), tqassim skont l-età u skont iċ-ċittadinanza; għall-istatistika meħtieġa taħt l-Artikolu 6, in-numru ta': applikazzjonijiet u applikazzjonijiet miċħuda għal permessi ta' residenza għall-ewwel darba minn ċittadini ta' pajjiżi terzi matul il-perijodu ta' referenza, imqassmin skont iċ-ċittadinanza, skont ir-raġuni għat-talba għall-permess, skont l-età u skont is-sess; applikazzjonijiet miċħuda għal permess ta' residenza meta ċittadin ta' pajjiż terz ibiddel l-istatus ta' immigrazzjoni jew ir-raġuni għas-soġġorn; permessi ta' residenza maħruġa għal raġunijiet ta' familja, imqassmin skont ir-raġuni għall-ħruġ tal-permess u skont l-istatus tal-isponsor taċ-ċittadin ta' pajjiż terz; għall-istatistika meħtieġa taħt l-Artikolu 7, tqassim skont: ir-raġunijiet għad-deċiżjonijiet jew l-atti msemmija fil-punt (a) tal-paragrafu 1 ta' dak l-Artikolu; in-numru ta' persuni msemmija fil-punt (a) tal-paragrafu 1 ta' dak l-Artikolu li kienu soġġetti għal projbizzjoni fuq id-dħul; in-numru ta' persuni fi proċeduri ta' ritorn soġġetti għal deċiżjoni jew att amministrattiv jew ġudizzjarju li ordnaw id-detenzjoni tagħhom, imqassmin ulterjorment skont it-tul taż-żamma f'detenzjoni, jew soġġetti għal alternattiva għal detenzjoni, imqassmin skont it-tip ta' alternattiva, u skont ix-xahar li fih tali deċiżjoni jew att inħarġu; in-numru ta' persuni ritornati, imqassmin ulterjorment skont il-pajjiż tad-destinazzjoni u skont it-tip ta' deċiżjoni jew att kif ġej: f'konformità ma' ftehim formali ta' riammissjoni tal-Unjoni; f'konformità ma' ftehim informali ta' riammissjoni tal-Unjoni; f'konformità ma' ftehim ta' riammissjoni nazzjonali. Il-Kummissjoni (Eurostat) għandha tevalwa r-riżultati tal-istudji pilota f'kooperazzjoni mill-qrib mal-Istati Membri u għandha tagħmel ir-riżultati disponibbli għall-pubbliku. L-evalwazzjoni għandha tinkludi valutazzjoni tal-valur miżjud tal-ġabriet ġodda ta' data taħt l-istudji pilota fil-livell tal-Unjoni u analiżi tal-kosteffettività, inkluża valutazzjoni tal-piż fuq dawk li jwieġbu u tal-ispejjeż tal-produzzjoni f'konformità mal-Artikolu 14(3) tar-Regolament (KE) Nru 223/2009. B'kont meħud tal-evalwazzjoni pożittiva tar-riżultati tal-istudji pilota, il-Kummissjoni tista' tadotta atti ta' implimentazzjoni fir-rigward tas-suġġetti msemmija fil-paragrafu 3. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2). Sabiex ikun iffaċilitat it-twettiq tal-istudji pilota msemmija f'dan l-Artikolu, il-Kummissjoni (Eurostat) għandha tipprovdi l-finanzjament adatt f'konformità mal-Artikolu 9b lill-Istati Membri li jwettqu dawk l-istudji pilota. Sa ...[sentejn wara d-data tad-dħul fis-seħħ ta' dan ir-Regolament emendatorju] u kull sentejn sussegwenti, il-Kummissjoni (Eurostat) għandha tirrapporta dwar il-progress ġenerali li jkun sar fir-rigward tas-suġġetti msemmija fil-paragrafu 3. Ir-rapport għandu jsir disponibbli għall-pubbliku. Għall-implimentazzjoni ta' dan ir-Regolament, għandhom jiġu pprovduti kontribuzzjonijiet finanzjarji mill-baġit ġenerali tal-Unjoni lill-istituti nazzjonali tal-istatistika u lil awtoritajiet nazzjonali rilevanti oħra msemmija fl-Artikolu 5(2) tar-Regolament (KE) Nru 223/2009 għal: l-iżvilupp ta' metodoloġiji ġodda għall-istatistika taħt dan ir-Regolament, inkluża l-parteċipazzjoni tal-Istati Membri fi studji pilota kif imsemmi fl-Artikolu 9a; l-iżvilupp jew l-implimentazzjoni ta' ġabriet u tqassimiet ġodda ta' data fil-kamp ta' applikazzjoni ta' dan ir-Regolament, inkluż l-aġġornament tas-sorsi ta' data u tas-sistemi tal-IT, għal perijodu ta' mhux aktar minn ħames snin. l-Artikolu 10 huwa sostitwit b'dan li ġej: l-Artikolu 11 huwa sostitwit b'dan li ġej: Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011. jiddaħħal l-Artikolu li ġej: Fejn l-applikazzjoni ta' dan ir-Regolament, jew tal-atti ta' implimentazzjoni adottati taħtu, tkun tirrikjedi li jsiru adattamenti estensivi lis-sistema nazzjonali tal-istatistika ta' Stat Membru, il-Kummissjoni tista' tagħti, permezz ta' atti ta' implimentazzjoni, deroga għat-tul ta' żmien mitlub mill-Istat Membru kkonċernat, sakemm dak il-perijodu ma jeċċedix tliet snin. Meta tagħmel dan, il-Kummissjoni għandha tiżgura l-komparabbiltà tad-data tal-Istati Membri u l-kalkolu f'waqtu tat-tqassimiet Ewropej rappreżentattivi u affidabbli meħtieġa u għandha tqis il-piż fuq l-Istati Membri u fuq dawk li jwieġbu. Fejn deroga skont il-paragrafu 1 tkun għadha ġustifikata b'evidenza suffiċjenti fi tmiem il-perijodu li għalih tkun ingħatat, il-Kummissjoni tista' tagħti, permezz ta' atti ta' implimentazzjoni, deroga għal perijodu ulterjuri ta' żmien mitlub mill-Istat Membru kkonċernat sakemm il-perijodu ma jkunx aktar minn sentejn. Għall-finijiet tal-paragrafi 1 u 2, Stat Membru għandu jippreżenta talba ġustifikata kif dovut lill-Kummissjoni sa ...[tliet xhur wara d-data tad-dħul fis-seħħ ta' dan ir-Regolament emendatorju] jew fi żmien tliet xhur mid-data tad-dħul fis-seħħ tal-att ta' implimentazzjoni kkonċernat, jew fi żmien sitt xhur qabel tmiem il-perijodu li għalih tkun ingħatat id-deroga attwali, skont il-każ. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).". Il-punt 3(a) u (b) u l-punt 6 tal-Artikolu 1 għandhom japplikaw mill-1 ta' Marzu 2021. Il-punt 3(c) u (d) u l-punt 5 tal-Artikolu 1 għandhom japplikaw mill-1 ta' Lulju 2021. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi ..., Fis-16 ta' Mejju 2018 il-Kummissjoni ppreżentat lill-Kunsill proposta għal Regolament tal-Parlament Ewropew u tal-Kunsill li jemenda r-Regolament (KE) Nru 862/2007 tal-Parlament Ewropew u tal-Kunsill dwar l-istatistika Komunitarja dwar il-migrazzjoni u l-protezzjoni internazzjonali. Bil-ħsieb li jsir progress fid-diskussjonijiet, fil-31 ta' Mejju 2018 il-Presidenza Awstrijaka li kien imissha nediet konsultazzjoni bil-miktub mad-delegazzjonijiet dwar il-proposta. Fit-tħejjija tal-proposta ta' kompromess tal-Presidenza tqiesu l-kummenti tad-delegazzjonijiet li ntbagħtu matul din il-konsultazzjoni, u l-proposta ġiet diskussa fil-laqgħat tal-Grupp ta' Ħidma tal-Kunsill dwar l-Istatistika (CWPS) tal-11 ta' Lulju, it-3 ta' Settembru u s-26 ta' Settembru 2018. Il-proposta ta' kompromess riveduta tal-Presidenza, li kienet tinkludi xi ftit emendi proposti fil-laqgħa tas-CWPS tas-26 ta' Settembru 2018 ġiet approvata fit-18 ta' Ottubru 2018 permezz ta' proċedura ta' silenzju. Fil-31 ta' Ottubru 2018 il-COREPER adotta l-mandat biex jinbdew negozjati interistituzzjonali dwar ir-Regolament rivedut dwar l-Istatistika dwar il-Migrazzjoni. F'Diċembru 2018, taħt il-Presidenza Awstrijaka, saru l-ewwel trilogu politiku kif ukoll laqgħa teknika, u l-Presidenza Rumena wara kompliet bi skeda intensiva ta' laqgħat politiċi u tekniċi mal-Parlament u l-Kummissjoni. Il-kompromess dwar ir-Regolament rivedut dwar l-Istatistika dwar il-Migrazzjoni ġie ffinalizzat f'laqgħa teknika fil-25 ta' Jannar 2019, u wara ġie approvat proviżorjament fit-trilogu politiku li sar fil-31 ta' Jannar 2019. Madankollu, il-kompromess imsemmi hawn fuq ma rċeviex biżżejjed appoġġ mid-delegazzjonijiet. Għaldaqstant, abbażi tal-progress miksub, il-Presidenza Rumena kompliet id-diskussjonijiet bil-ħsieb li jinstab kompromess li jkun aċċettabbli għall-maġġoranza tal-Istati Membri. Fis-16 ta' April 2019, abbażi tar-rapport LIBE, il-Parlament adotta l-pożizzjoni fl-ewwel qari tiegħu dwar ir-Regolament rivedut dwar l-Istatistika dwar il-Migrazzjoni. Il-Presidenza Finlandiża kompliet bl-isforzi tal-Presidenza Rumena billi kompliet tiddiskuti r-Regolament rivedut dwar l-Istatistika dwar il-Migrazzjoni fil-laqgħat tas-CWPS fis-26 ta' Settembru u l-31 ta' Ottubru 2019. It-tieni proposta ta' kompromess imħejjija mill-Presidenza Finlandiża, li tinsab fid-dokument 13450/19, kienet appoġġata b'mod ġenerali mid-delegazzjonijiet fil-laqgħa tal-COREPER fl-20 ta' Novembru 2019. Il-proposta ta' kompromess imsemmija hawn fuq ġiet ippreżentata fit-trilogu politiku fit-28 ta' Novembru 2019 u ġiet approvata proviżorjament b'bidla fil-premessa 11. Fit-28 ta' Novembru 2019, il-kompromess imsemmi hawn fuq li rriżulta min-negozjati interistituzzjonali, u li jinsab fid-dokument 13193/19, ġie ppreżentat lis-CWPS u kien appoġġat minn maġġoranza kbira ta' delegazzjonijiet. Fl-4 ta' Diċembru 2019, il-COREPER ikkonferma l-qbil milħuq dwar ir-Regolament rivedut dwar l-Istatistika dwar il-Migrazzjoni, li jinsab fid-dokument 13193/19. Fil-laqgħa tiegħu fid-9 ta' Diċembru 2019, il-Kumitat LIBE tal-Parlament Ewropew ivvota dwar it-test maqbul fit-trilogu. Sussegwentement, il-President tal-Kumitat tar-Rappreżentanti Permanenti rċieva ittra mill-President tal-Kumitat LIBE li indikat li hu kien ser jirrakkomanda lill-Kumitat LIBE u lill-Plenarja, u soġġett għal reviżjoni mill-ġuristi lingwisti, japprovaw il-qbil milħuq fit-trilogu mingħajr emendi u li fih it-test tar-Regolament rivedut dwar l-Istatistika dwar il-Migrazzjoni (dok. Fis-27 ta' Jannar 2020, il-Kunsill laħaq qbil politiku dwar ir-Regolament rivedut dwar l-Istatistika dwar il-Migrazzjoni (15244/1/19 REV 1 + COR 1). It-test tar-Regolament imbagħad saritlu reviżjoni mill-ġuristi lingwisti. Statistika rilevanti, f'waqtha u ta' min joqgħod fuqha hi essenzjali għat-tfassil tal-politika. L-għan ta' dan ir-Regolament rivedut hu li jiżgura d-disponibbiltà ta' din l-istatistika fil-qasam tal-migrazzjoni u l-protezzjoni internazzjonali u b'hekk li jappoġġa l-Aġenda Ewropea dwar il-Migrazzjoni. Il-Kunsill qabel mal-proposta tal-Kummissjoni li fir-Regolament rivedut dwar l-Istatistika dwar il-Migrazzjoni għandha tingħata setgħa lill-Kummissjoni permezz ta' atti ta' implimentazzjoni, filwaqt li l-Parlament ippropona li jintużaw atti delegati biex jiġu aġġornati d-definizzjonijiet, speċifikati d-diżaggregazzjonijiet u stipulati r-regoli dwar il-preċiżjoni u l-istandards tal-kwalità. Matul in-negozjati, intlaħaq qbil li ma kienx hemm ħtieġa li tingħata setgħa biex jinbidlu d-definizzjonijiet, għalhekk atti ta' implimentazzjoni setgħu jintużaw għall-għoti ta' setgħa fir-Regolament rivedut, fost l-oħrajn biex jiġu speċifikati d-diżaggregazzjonijiet.